**MINISTARSTVO TURIZMA I SPORTA**, 10000 Zagreb, Prisavlje 14, koje zastupa dr.sc. Nikolina Brnjac, ministrica (u daljnjem tekstu: Ministarstvo),

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_ (škola),** \_\_\_\_\_\_\_\_\_\_\_\_\_ (adresa), OIB -----------------, naziv banke: \_\_\_\_\_\_\_\_\_\_\_\_, IBAN HR\_\_\_\_\_\_\_\_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_, ravnatelj/ica (u nastavku: Korisnik),

zaključili su

dana \_\_\_\_\_\_\_\_\_\_\_ 2021. godine

**U G O V O R br. \_\_\_**

Članak 1.

Na temelju provedenog Javnog poziva srednjim strukovnim i umjetničkim školama za promociju i jačanje kompetencija strukovnih zanimanja za turizam u 2021. i Odluke o odabiru projekata i dodjeli bespovratnih sredstava, od \_\_\_\_\_\_\_\_\_\_\_ 2021. godine, Ministarstvo će isplatiti sredstva osigurana u Državnom proračunu za 2021. godinu, odobrena Korisniku i Korisniku –partneru na račun Korisnika na način:

**Korisniku:** \_\_\_\_\_\_\_\_\_\_\_\_\_\_\_\_\_\_\_\_\_\_\_ (škola): \_\_\_\_\_\_\_\_\_\_\_ kn

(slovima:\_\_\_\_\_\_\_\_\_\_\_\_\_\_\_)

**Korisniku-partneru:** \_\_\_\_\_\_\_\_\_\_\_\_\_\_\_\_\_\_\_\_\_ (škola): \_\_\_\_\_\_\_\_\_\_ kn

(slovima:\_\_\_\_\_\_\_\_\_\_\_\_\_\_\_\_\_)

za financijsku potporu projekta pod nazivom

**„\_\_\_\_\_\_\_\_\_\_\_\_\_\_\_\_\_\_\_\_\_\_\_“**

Članak 2.

Sredstva iz članka 1. ovog ugovora mogu se koristiti isključivo za provedbu projekta sukladno uvjetima Javnog poziva i prema Obrascima proračuna projekta u 2021. godinikoji je sastavni dio ovog ugovora.

Članak 3.

Dostavljeni Opisni obrazac prijave projekta s pripadajućom dokumentacijom koju je **Korisnik** dostavio prijavljujući se na Javni poziv, sastavni su dio ovog ugovora.

Članak 4.

Sredstva iz članka 1. ovog ugovora isplatit će se u cijelosti na žiroračun Korisnika po potpisivanju ovog ugovora prema mogućnostima izvršenja proračuna Ministarstva.

**Korisnik** je dužan doznačiti dio dodijeljenih sredstava Korisniku-partneru u skladu s udjelom Partnera navedenim u opisnom obrascu u roku 7 radnih dana od dana primitka dodijeljenih sredstava.

Članak 5.

Radi kontrole namjenskog korištenja sredstava **Korisnik** se obvezuje da će Ministarstvu dostaviti **Izvješće o izvršenju projekta** koje treba sadržavati:

1. Pisano izvješće u slobodnoj formi

U slučaju partnerstva, u pisanom izvješću moraju biti zasebno iskazane aktivnosti provedene od strane Prijavitelja i svakog partnera posebno

1. Financijsko izvješće (**na** **propisanom obrascu**) s prilozima:

* za bezgotovinska plaćanja - preslike računa koji glase na Korisnika te pripadajući izvod
* za gotovinska plaćanja - preslike računa koji glase na Korisnika, preslike isplatnica iz blagajne i blagajničkog izvješća
* dokaznicu o isplati naknade voditelju-profesoru/mentoru
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.

1. Priloge vezane uz provedbu projekta

* listu članova tima s podacima i potpisima
* dokaznice koje potvrđuju konzultacije/suradnju s drugim institucijama (bilješke, preslike elektronske pošte i sl.)

1. Power point prezentaciju na hrvatskom i jednom stranom jeziku u papirnatom i elektroničkom obliku (CD/DVD/USB)

**Prilozi (dokaznice) moraju biti razvrstani po korisnicima sredstava (posebno za Prijavitelja i posebno za svakog Partnera)**

**Korisnik** podnosi Izvješće o izvršenju projekta **najkasnije do 10. rujna 2021. godine.**

Članak 6.

Ministarstvo pridržava pravo kontinuiranog praćenja i vrednovanja izvršenja projekta Korisnika i Korisnika-partnera iz članka 1. ovog ugovora te preispitivanje financija i troškova u bilo koje vrijeme trajanja sufinanciranja.

Članak 7.

Korisnik i Korisnik-partner ovlašćuju Ministarstvo da radi nadzora namjenskog korištenja sredstava iz članka 1. ovog ugovora neposredno kontaktira sve pravne i fizičke osobe kojima su prema priloženoj dokumentaciji Korisnik i Korisnik-partner isplatili novčana sredstva koja su dobili od Ministarstva u ime financijske potpore.

Članak 8.

**Korisnik** se obvezuje pravodobno izvijestiti Ministarstvo o eventualnim objektivnim smetnjama tijekom realizacije projekta koje onemogućuju ili bitno mijenjaju opseg, vrstu planiranih aktivnosti i/ili Korisnika i Korisnika-partnera projekta, izvršenje projekta u ugovorenom roku, da bi se mogle ugovoriti izmjene ugovornih obveza.

Članak 9.

**Svaka izmjena ugovornih obveza treba biti zatražena i odobrena u pisanom obliku.**

Zahtjev za prenamjenu dijela sredstava i/ili zahtjev za produženje roka provedbe projekta **Korisnik** dostavlja Ministarstvu u pisanom obliku s obrazloženjem **najkasnije 15. srpnja 2021. godine**.

Uz zahtjev za prenamjenu dijela sredstava, dužan je priložiti i Obrazac proračuna s novim prijedlogom.

Ministarstvo ima pravo ne odobriti prenamjenu dijela sredstava i/ili produženje roka provedbe projekta ukoliko se time bitno mijenja sadržaj i priroda projekta ili ako zahtjev nema utemeljenje u objektivnim razlozima za prenamjenu i/ili produženje roka provedbe projekta.

Članak 10.

U svrhu osiguranja povrata odobrenih sredstava, **Korisnik** će prilikom potpisivanja ovoga ugovora priložiti **bjanko zadužnicu solemniziranu od javnog bilježnika na prvi viši iznos** od ukupno dodijeljenih sredstava, a na koji se može izdati bjanko zadužnica.

Instrument osiguranja plaćanja iz stavka 1. ovoga članka Ministarstvo zadržava do izvršenja obveza iz ovoga ugovora.

Članak 11.

Ako Ministarstvo utvrdi da je Korisnik i/ili Korisnik-partner nenamjenski koristio sredstva financijske potpore za izvršenje projekta iz članka 1. ovog ugovora ili nije izvršio projekt u ugovorenom roku, ako nije podnio odgovarajuća izvješća u roku i sa sadržajem određenim u članku 5. ovog ugovora ili ako Ministarstvu ne omogući nadzor nad namjenskim korištenjem sredstava financijske potpore iz članka 6. i članka 7. ovog ugovora, Korisnik je dužan vratiti primljena nenamjenski utrošena ili neutrošena sredstva **uz obračunate kamate** utvrđene u poslovnoj banci Ministarstva **u roku od 30 dana** od dana primitka pisane obavijesti Ministarstva o potrebi vraćanja zaprimljenih sredstava.

Ako Korisnik ne izvrši povrat zatraženih sredstava u navedenom roku, Ministarstvo će aktivirati bjanko zadužnicu radi naplate potraživanih sredstava.

Članak 12.

Ako Ministarstvo utvrdi da Korisnik i/ili Korisnik-partner nije ispunio ugovorne obveze, uskratit će pravo na financijsku potporu projekata i programa Korisnika u sljedeće dvije godine.

Članak 13.

Korisnik i Korisnik-partner su suglasni da Ministarstvo koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora i djelovanja Ministarstva.

Članak 14.

Ministarstvo ne snosi odgovornost, neposrednu ili posrednu, za štete proizašle iz bilo koje aktivnosti Korisnika i/ili Korisnika-partnera u provedbi ugovorenog projekta.

Članak 15.

U slučaju da se spor u provedbi ovog ugovora između Ministarstva i Korisnika i/ili Korisnika-partnera ne može riješiti sporazumno, spor rješava stvarno nadležan sud u Zagrebu.

Članak 16.

Ovaj ugovor sastavljen je u četiri (4) istovjetna primjerka, od kojih jedan (2) primjerka zadržava Korisnik, a dva (2) primjerka Ministarstvo.

Članak 17.

Ovaj ugovor stupa na snagu danom potpisivanja.

**ZA MINISTARSTVO: ZA KORISNIKA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KLASA:**

**URBROJ:**